Παραμετροποιώντας τον slrn: Λειτουργία offline
Description: This is issue 14 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #14
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Προηγούμενο Περιεχόμενα ### 2. Λειτουργία offline Για να διαβάσετε τα newsgroups που σας ενδιαφέρουν offline, πρέπει να εγκαταστήσετε και το slrnpull που συνοδεύει τον slrn (τα sources του βρίσκονται στο ίδιο αρχείο με αυτά του slrn). Αφού κάνετε compile και εγκαταστήσετε την slang, τον slrn και το slrnpull (οδηγίες για αυτά θα βρείτε στα READMEs, INSTALLs κλπ που συνοδεύουν τον πηγαίο κώδικα), πρέπει να κάνετε τα παρακάτω. Έστω ότι έχετε ένα μόνο news server από τον οποίο διαβάζετε άρθρα. Τότε, φτιάχνετε τον κατάλογο /var/spool/slrnpull και μέσα σε αυτόν φτιάχνετε ένα αρχείο με όνομα slrnpull.conf με την παρακάτω μορφή:
    # default: katebase ews 2000 articles apo ton news server, krathse
    # ta 30 meres prin to expire.
    default             2000    30

    # newsgroup entries
    newsgroup1
    newsgroup2
    newsgroup3
...όπου αντί για newsgroup[1,2,3] βάζετε τα ονόματα των newsgroups που σας ενδιαφέρουν, π.χ. comp.os.linux.kernel, comp.lang.c, soc.culture.greek, comp.unix.programmer κ.ο.κ. Στη συνέχεια φτιάχνετε στο home directory σας ένα αρχείο με το όνομα .slrnrc στο οποίο βάζετε τις εξής επιλογές:
    set spool_inn_root "/var/spool/slrnpull"
    set spool_root "/var/spool/slrnpull/news"
    set spool_nov_root "/var/spool/slrnpull/news"
    set use_slrnpull 1
    set read_active 1
    set server_object "spool"
Αυτά δεν είναι τα μόνα options που μπορείτε να βάλετε στο .slrnrc σας, υπάρχουν πάρα πολλά ακόμα που ρυθμίζουν την συμπεριφορά του slrn σχεδόν όσο εσείς θέλετε. Στη συνέχεια του άρθρου θα δώσουμε κάποια τέτοια options που ο υπογράφων έχει βρει χρήσιμα. Αν έχετε κάνει τα παραπάνω, τρέξτε
    slrnpull -d /var/spool/slrnpull -h {news_server}
, όπου {news_server} το hostname του news server σας. Τότε θα έρθουν για πρώτη φορά όλα τα άρθρα που περιλαμβάνονται στα newsgroups που ορίσατε στο slrnpull.conf, ενώ από εκεί και πέρα κάθε φορά που θα δίνετε την παραπάνω εντολή θα έρχονται μόνο τα καινούργια άρθρα. Μην ξεχνάτε που και που να τρέχετε την εντολή `slrnpull -d /var/spool/slrnpull --expire` που αναλαμβάνει να σβήσει τα άρθρα που είναι παλαιότερα από τον αριθμό των ημερών που έχετε ορίσει στο slrnpull.conf. Αφού τρέξετε το slrnpull, δώστε ``slrn -create'' και μετά ``slrn -C'' και θαυμάστε τα αποτελέσματα. Προτείνουμε να διαβάσετε και λίγο παρακάτω πριν τρέξετε τον slrn, για να δείτε τι άλλες επιλογές μπορείτε να βάλετε στο .slrnrc και επομένως να τον χρησιμοποιήσετε από τον αρχή με όλη του τη λειτουργικότητα. Επόμενο Προηγούμενο Περιεχόμενα